
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 26 mai 2010               

Pl.x 246/2010                     


                                                                   AVIZ
asupra propunerii legislative pentru transmiterea în administrarea Consiliului Local Piatra Neamţ a unui teren aflat în domeniul public al statului şi în administrarea Adminstraţiei Naţionale „Apele Române” 

           În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare cu propunerea legislativă pentru transmiterea în administrarea Consiliului Local Piatra Neamţ a unui teren aflat în domeniul public al statului şi în administrarea Administraţiei Naţionale "Apele Române", trimisă cu adresa nr. Pl. x 246 din 3 mai  2010 şi înregistrată cu nr. 31/395 din 5 mai 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din 26 mai 2010.
Membrii comisiei au examinat propunerea legislativă supusă avizării, expunerea de motive şi avizul favorabil, cu observaţii şi propuneri, al Consiliului Legislativ nr. 1291 din 10 noiembrie 2009.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a propunerii legislative, întrucât conform dispoziţiilor art. 12 alin.(1) si (2) din Legea nr. 213/1998 privind proprietatea publică şi regimul juridic al acesteia, cu modificările ulterioare, darea în administrarea autorităţilor administaţiei publice locale a bunurilor din domeniul public se realizează, după caz, prin hotărâre a Guvernului sau a consiliului judeţean, respectiv a Consiliului General al Municipiului Bucureşti sau a consiliului local. Dezideratul urmărit de către iniţiator este deja atins prin adoptarea Hotarârii de Guvern nr. 1382/2009 privind transmiterea unui imobil aflat în domeniul public al statului din administrarea Administatiei Naţionale „Apele Române” în administarea Consiliului Local al Municipiului Piatra-Neamţ, judeţul Neamţ, prin urmare propunerea legislativă a rămas fără obiect.
           În raport cu obiectul şi conţinutul reglementării, propunerea legislativă  face parte din categoria legilor ordinare. 
               PREŞEDINTE,                                                      SECRETAR,

                Daniel BUDA                                               Gabriel ANDRONACHE
Consilier, Ciprian Bucur

